b'\n_START_ARTICLE_\nSe\xc4\x8dnina\n_START_SECTION_\nFiziologija\n_START_PARAGRAPH_\nUrea se sintetizira v telesu organizmov v okviru ciklusa se\xc4\x8dnine z oksidacije aminokislin ali amonijaka. V ciklus se\xc4\x8dnine vstopata amonijak in L-aspartat, ki prispevata po eno aminsko skupino in se s tem spremenita v se\xc4\x8dnino. Se\xc4\x8dnina se izlo\xc4\x8da preko ledvic kot sestavni del urina. Poleg tega se manj\xc5\xa1a koli\xc4\x8dina se\xc4\x8dnine izlo\xc4\x8da (skupaj z natrijevim kloridom in vodo) v potu. Aminokisline, ki jih v telo vnesemo s hrano in se ne uporabljajo za sintezo beljakovin in drugih biolo\xc5\xa1kih snovi se oksidirajo v telesu. Pri oksidaciji aminokislin nastane se\xc4\x8dnina in ogljikov dioksid, ki v telesu slu\xc5\xbei kot vir energije. Amonijak (NH\xe2\x82\x83) je \xc5\xa1e en stranski produkt metabolizma du\xc5\xa1ikovih spojin, ki je manj\xc5\xa1i in bolj mobilen od se\xc4\x8dnine. Preve\xc4\x8d amonijaka v celicah lahko dvigne pH do toksi\xc4\x8dne ravni, zato organizmi pretvarjajo amonijak v se\xc4\x8dnino. Odve\xc4\x8den du\xc5\xa1ik se izlo\xc4\x8da iz telesa s se\xc4\x8dnino.\n_START_SECTION_\nKmetijstvo\n_START_PARAGRAPH_\nVe\xc4\x8d kot 90% svetovne proizvodnje se\xc4\x8dnine se uporablja kot gnojilo z veliko vsebnostjo du\xc5\xa1ika. Urea ima najvi\xc5\xa1jo vsebnost du\xc5\xa1ika od vseh trdnih du\xc5\xa1ikovih gnojilih v splo\xc5\xa1ni rabi. Mnoge bakterije v tleh vsebujejo encim ureaze, ki katalizira pretvorbo molekule se\xc4\x8dnine do dveh molekul amonijaka in ene molekule ogljikovega dioksida. Na tak\xc5\xa1en na\xc4\x8din preide se\xc4\x8dnina v obliki amonijaka v tla. V procesu nitrifikacije, oksidacije du\xc5\xa1ikovih spojin, preide amonijak v nitrit. Nitrit oksidirajo\xc4\x8de bakterije, \xc5\xa1e posebej, Nitrobacter, oksidirajo nitrit v nitrat, ki je izredno mobilen v tleh in je glavni vzrok za onesna\xc5\xbeevanje kmetijskih voda. Molekuli amonijaka in nitrata se absorbirata v rastline in sta prevladujo\xc4\x8di vir du\xc5\xa1ika za rast rastlin. Se\xc4\x8dnina je zelo topna v vodi in je zato uporabljamo pri pripravi gnojil, ki jih raztopimo v vodi.\n_START_SECTION_\nKemi\xc4\x8dna industrija\n_START_PARAGRAPH_\nSe\xc4\x8dnina je surovina za proizvodnjo \xc5\xa1tevilnih pomembnih kemi\xc4\x8dnih spojin, kot so razli\xc4\x8dne plastike in lepila.\n_START_SECTION_\nEksplozivi\n_START_PARAGRAPH_\nUrea se lahko uporablja za izdelavo visoko eksplozivnih urea nitratov.\n_START_SECTION_\nAvtomobilski sistemi\n_START_PARAGRAPH_\nSe\xc4\x8dnina se uporablja za zmanj\xc5\xa1evanje onesna\xc5\xbeeval v izpu\xc5\xa1nih plinih pri zgorevanju.\n_START_SECTION_\nLaboratorijska uporaba\n_START_PARAGRAPH_\nSe\xc4\x8dnina v koncentracijah do 10 M je beljakovinski denaturant, saj moti nekovalentne vezi med beljakovinami. Ta lastnost je mogo\xc4\x8de izkoristiti za pove\xc4\x8danje topnosti nekaterih beljakovin. Me\xc5\xa1anica se\xc4\x8dnine in holin klorida se uporablja kot topilo. Urea lahko slu\xc5\xbei kot vir vodika za nadaljnjo proizvodnjo elektri\xc4\x8dne energije v gorivnih celicah.\n_START_SECTION_\nMedicina\n_START_PARAGRAPH_\nUrea ozna\xc4\x8dena z ogljikom-14 ali ogljikom-13 se uporablja v dihalnih testih s se\xc4\x8dnino, ki se uporablja za ugotavljanje prisotnosti bakterije Helicobacter pylori (H. pylori) v \xc5\xbeelodcu in dvanajstniku ljudi. Bakterija, H. plyori, povzro\xc4\x8da pepti\xc4\x8dno razjedo. Test zazna prisotnost encima ureaze, ki ga proizvaja H. pylori. Encim ureaze sodeluje pri nastanku amonijaka iz se\xc4\x8dnine. S tem se pove\xc4\x8da pH (kislost zmanj\xc5\xa1a) \xc5\xbeelod\xc4\x8dnih bakterij.\n_START_SECTION_\nProizvodnja\n_START_PARAGRAPH_\nPo vsem svetu izdelajo 100.000.000 ton se\xc4\x8dnine na leto.\n_START_SECTION_\nIndustrijska metoda\n_START_PARAGRAPH_\nZa uporabo v industriji, se se\xc4\x8dnina, proizvede iz sinteti\xc4\x8dnega amonijaka in ogljikovega dioksida. Velike koli\xc4\x8dine ogljikovega dioksida se proizvedejo med proizvodnjo amonijaka iz premoga ali iz ogljikovodikov, kot so zemeljski plin in surovine nafte. Osnovni postopek proizvodnje se\xc4\x8dnine je bil razvit leta 1922 in se imenuje po njegovih iznajditeljih, Bosch-Meise se\xc4\x8dninski proces. Za razli\xc4\x8dne proizvodne se\xc4\x8dninske procese so zna\xc4\x8dilni dolo\xc4\x8deni pogoji pod katerimi tvorba se\xc4\x8dnine poteka, in na\xc4\x8din, s katerim se reaktanti, ki se ne pretvorijo obdelujejo naprej. Proces je sestavljen iz dveh glavnih ravnote\xc5\xbenih reakcij, z nedokon\xc4\x8dano pretvorbe reaktantov. Prvi je eksotermna reakcija amonijaka s suhim ledom. Pri tem nastane amonijev karbamat (H\xe2\x82\x82N-COONH\xe2\x82\x84)._NEWLINE__NEWLINE_2 NH\xe2\x82\x83 + CO\xe2\x82\x82 \xe2\x86\x94 H\xe2\x82\x82N-COONH\xe2\x82\x84_NEWLINE_Drugi je endotermni razkroj amonijevega karbamata v se\xc4\x8dnine in vode:_NEWLINE_H\xe2\x82\x82N-COONH\xe2\x82\x84 \xe2\x86\x94 (NH\xe2\x82\x82)\xe2\x82\x82CO + H\xe2\x82\x82O_NEWLINE_Obe reakciji sta eksotermni._NEWLINE_Reaktanti, ki se v reakciji ne porabijo se lahko uporabljajo za izdelavo drugih izdelkov, na primer amonijevega nitrata ali sulfata. Reaktante je mogo\xc4\x8de reciklirati in v celoti pretvoriti v se\xc4\x8dnino._NEWLINE_Urea se lahko proizvaja v obliki kep, zrnc, pelet, kristalov in raztopin. Se\xc4\x8dnina v trdni obliki se prodaja v obliki kep ali zrnc. Prednost kep je, da se lahko proizvajajo ceneje kot zrnca. Tipi\xc4\x8dni ne\xc4\x8disto\xc4\x8di v proizvodnji sta biureta in izocianova kislina:_NEWLINE_2 NH\xe2\x82\x82CONH\xe2\x82\x82 \xe2\x86\x92 H\xe2\x82\x82NCONHCONH\xe2\x82\x82 + NH\xe2\x82\x83_NEWLINE_NH\xe2\x82\x82CONH\xe2\x82\x82 \xe2\x86\x92 HNCO + NH\xe2\x82\x83_NEWLINE_Vsebnost biurete je resen problem saj je pogosto zelo strupena za oplojene rastline. Se\xc4\x8dnina je razvr\xc5\xa1\xc4\x8dena glede na to koliko biruete vsebuje.\n_START_SECTION_\nLaboratorijska priprava\n_START_PARAGRAPH_\nSe\xc4\x8dnino je mogo\xc4\x8de sintetizirati v laboratoriju z reakcijo fosgena s primarnimi ali sekundarnimi amini, z vmesnimi izocianati. Prav tako se\xc4\x8dnina nastane pri reakciji fosgena z amonijakom._NEWLINE_COCl\xe2\x82\x82 + 4 NH\xe2\x82\x83 \xe2\x86\x92 (NH\xe2\x82\x82)\xe2\x82\x82CO + 2 NH\xe2\x82\x84Cl\n_START_SECTION_\nVarnost\n_START_PARAGRAPH_\nSe\xc4\x8dnina lahko dra\xc5\xbei ko\xc5\xbeo, o\xc4\x8di in dihala. Ponavljajo\xc4\x8d ali podalj\xc5\xa1an stik s se\xc4\x8dnino v obliki gnojil lahko na ko\xc5\xbei povzro\xc4\x8di dermatitis._NEWLINE_Visoke koncentracije se\xc4\x8dnine v krvi so \xc5\xa1kodljive. Zau\xc5\xbeitje nizkih koncentracijah se\xc4\x8dnine, kot jih najdemo v tipi\xc4\x8dnem \xc4\x8dlove\xc5\xa1kem urinu, niso nevarne. Mnoge \xc5\xbeivali (npr. psi) imajo veliko bolj koncentriran urin in vsebuje ve\xc4\x8djo koli\xc4\x8dino se\xc4\x8dnine kot normalen \xc4\x8dlove\xc5\xa1ki urin, kar je lahko smrtno nevarno v okoljih, kjer ni vode (pu\xc5\xa1\xc4\x8dava)._NEWLINE_Se\xc4\x8dnina lahko povzro\xc4\x8di cvetenje alg, ki proizvajajo toksine. S tem se pove\xc4\x8da koli\xc4\x8dina strupenih alg._NEWLINE_Snov razpade pri segrevanju nad tali\xc5\xa1\xc4\x8dem, proizvaja strupene pline in burno reagira z mo\xc4\x8dnimi oksidanti, nitriti, anorganskimi kloridi in perklorati, kar povzro\xc4\x8di po\xc5\xbear in eksplozijo.'